B4-1238/95

Ψήφισμα σχετικά με την πολιτική για τη χορήγηση βίζας έναντι πολιτών από τις χώρες της Κεντρικής και Ανατολικής Ευρώπης

Το Ευρωπαϊκό Κοινοβούλιο,

- λαμβάνοντας υπόψη το άρθρο 100 Γ της Ιδρυτικής Συνθήκης των Ευρωπαϊκών Κοινοτήτων,

- λαμβάνοντας υπόψη τον κανονισμό (ΕΟΚ) αριθ. 2317/95 του Συμβουλίου της 25ης Σεπτεμβρίου 1995 σχετικά με τον καθορισμό των τρίτων χωρών των οποίων οι πολίτες θα πρέπει να είναι κάτοχοι βίζας κατά τη διέλευση των εξωτερικών συνόρων των κρατών μελών ((ΕΕ L 234, της 03.10.1995, σελ. 1)),

- λαμβάνοντας υπόψη τη γνωμοδότησή του της 21ης Απριλίου 1994 επί της πρότασεως απόφασης του Συμβουλίου βάσει του άρθρου Κ3 της Συνθήκης για την Ευρωπαϊκή Ένωση σχετικά με τη σύναψη συμφωνίας που αφορά τη διέλευση των εξωτερικών συνόρων των κρατών μελών και κυρίως την τροποποίηση αριθ. 3 που περιέχεται στο κείμενο αυτό ((ΕΕ C 128, της 09.05.1994, σελ. 351)),

- λαμβάνοντας υπόψη τη σύσταση της Μικτής Κοινοβουλευτικής Επιτροπής ΕΕ-Ρουμανίας της 20ης Απριλίου 1995

((ΡΕ 212.787, της 20.04.1995))Α. επισημαίνοντας ότι σύμφωνα με την παράγραφο 1 του άρθρου 100 Γ της Συνθήκης ΕΚ, το Συμβούλιο, μετά από πρόταση της Επιτροπής και αφού έχει καλέσει το Ευρωπαϊκό Κοινοβούλιο να γνωμοδοτήσει, καθορίζει τις τρίτες χώρες των οποίων οι πολίτες κατά τη διέλευση των εξωτερικών συνόρων θα πρέπει να κατέχουν θεώρηση διαβατηρίου,

Β. επισημαίνοντας ότι η Ευρωπαϊκή Κοινότητα και τα κράτη μέλη της έχουν συνάψει συμφωνίες ευρωπαϊκού τύπου με έξι χώρες της Κεντρικής και Ανατολικής Ευρώπης (Δημοκρατία της Τσεχίας, Σλοβακία, Πολωνία, Ουγγαρία, Βουλγαρία, Ρουμανία),

Γ. λαμβάνοντας υπόψη ότι οι συνδεδεμένες με την Ευρωπαϊκή Ένωση χώρες της Κεντρικής και Ανατολικής Ευρώπης, με εξαίρεση τη Βουλγαρία και τη Ρουμανία, δεν περιλαμβάνονται στον κατάλογο που έχει εγκρίνει το Συμβούλιο για τα κράτη για τα οποία ισχύει η υποχρέωση βίζας ((ΕΕ L 234 της 03.10.1995, σελ. 3)),

1. επιβεβαιώνει την άποψή του ότι η διαδικασία καθορισμού των χωρών των οποίων οι πολίτες πρέπει να είναι κάτοχοι βίζας πρέπει να βασίζεται σε αντικειμενικά κριτήρια τα οποία θα γνωστοποιούνται δημοσίως[semigr ]

2. φρονεί ότι τα κράτη με τα οποία η Ευρωπαϊκή Ένωση έχει συνάψει συμφωνίες σύνδεσης με την προοπτική της ένταξής τους θα πρέπει να τυγχάνουν ίσης μεταχείρισης και στο θέμα της πολιτικής για τη χορήγηση βίζας και ότι δεν θα έπρεπε να ισχύει η υποχρέωση βίζας κατά την κυκλοφορία προσώπων μεταξύ των εν λόγω κρατών και της Ευρωπαϊκής Ένωσης[semigr ]

3. καλεί το Συμβούλιο και την Επιτροπή να εξηγήσουν τους λόγους για τους οποίους οι κάτοικοι της Βουλγαρίας και της Ρουμανίας πρέπει να είναι κάτοχοι βίζας προκειμένου να μπορέσει να εκτιμήσει εάν οι λόγοι για τη λήψη του μέτρου αυτού είναι αρκετά σοβαροί ώστε να δικαιολογούν τη συνέχιση της εφαρμογής του[semigr ]

4. διαπιστώνει ότι θα πρέπει να αιτιολογούνται οι εξαιρέσεις από τις βασικές αυτές αρχές και να έχουν ισχύ μόνο για την αναγκαστικά σύντομη μεταβατική περιόδο κατά την οποία συνεχίζουν να ισχύουν οι προϋποθέσεις που δικαιολογούν τη λήψη των εν λόγω έκτακτων μέτρων[semigr ]

5. καλεί επομένως το Συμβούλιο και την Επιτροπή να εξετάσουν τη συμπερίληψη της Ρουμανίας και της Βουλγαρίας στον κατάλογο των χωρών για τις οποίες ισχύει η υποχρέωση βίζας και να προβούν σε διαπραγματεύσεις με τις δύο χώρες με στόχο να καθορίσουν και να εφαρμόσουν τα απαραίτητα μέτρα ώστε να ισχύσει το ταχύτερο δυνατό η ελεύθερη κυκλοφορία των ατόμων χωρίς την υποχρέωση θεώρησης[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, στις κυβερνήσεις και τα κοινοβούλια των κρατών μελών καθώς και των χωρών που είναι υποψήφιες για ένταξη.